4. ΝΟΜΟΘΕΤ. ΔΙΑΤΑΓΜΑ της 23/23 Απρ. 1923 Περί εξαγωγικών τελών πληρωτέων εις συνάλλαγμα επί του εξωτερικού και ενεργείας πράξεων επί εξωτερικού συναλλάγματος. ΚΕΦΑΛΑΙΟΝ Ι Εξαγωγικά τέλη εις συνάλλαγμα Άρθρ.1.-1.Επιβάλλεται τέλος εξαγωγής, εισπραττόμενον εν τοις τελωνείοις κατά την εξαγωγήν, εις συνάλλαγμα επί του εξωτερικού κατά τα ανωτέρω οριζόμενα και μη υποκείμενα εις πρόσθετον 10% του νόμου περί αναγκαστικού δανείου επί των κάτωθι εγχωρίων προϊόντων και εμπορευμάτων και επί της αξίας αυτών οριζόμενον ως εξής: Σελ. 295 158 Εξαγωγικά Τέλη 30.Β.ξ.1-4 Α΄ εκ των κτηνοτροφικών προϊόντων Επί των ερίων εξαγωγικόν τέλος 15ο)ο. Ζ΄ Εξ άλλων τινών εμπορευμάτων. 1.Επί των παλαιών σιδήρων εξαγωγικόν τέλος 5ο)ο. Τα τέλη επί των ανωτέρω ειδών ετροποποιήθησαν ως άνω δια του Ν.Δ. 13/14 Ιουν. 1923. Τα επί των λοιπών ειδών τέλη κατηργήθησαν δια του κατωτέρω άρθρ. 17 Νόμ. 2096/1952. Άρθρον 2. 1.Το κατά το ανωτέρω άρθρον ποσοστόν εξαγωγικού τέλους υπολογίζεται επί της αξίας του εξαγομένου προϊόντος εν τω τόπω του προορισμού αυτού, μείον εξόδων αποστολής, κατά την εποχήν της εξαγωγής και κατά τα ανωτέρω ειδικώτερον καθοριζόμενα. Άρθρον 3. 1.Πας εξαγωγεύς των ανωτέρω ειδών εν τη παρ’ αυτού κατατεθειμένη διασαφήσει εξαγωγής, δέον απαραιτήτως να αναγράφη κατά μονάδα βάρους και κατά το σύνολον την αξίαν του εμπορεύματος εις το νόμισμα, εις ό εγένετο ή θέλει γίνει ή αγοραπωλησία αυτού, ή εις δραχμάς, εφ’ όσον εγένετο αύτη εις το νόμισμα τούτο, να ανάγη δε, εν πάση περιπτώσει την αξίαν ταύτην εις συνάλλαγμα επί Λονδίνου, επί τη βάσει της τιμής του δελτίου της Εθνικής Τραπέζης κατά την προηγουμένην της καταθέσεως της διασαφήσεως ημέραν. 2.(Αφεώρα το καταργθέν τέλος επί νωπών οπωρών κλπ.). Άρθρον 4. 1.Άμα τη καταθέσει της διασαφήσεως η τελωνειακή αρχή υποχρεούται να προβή εις εκτίμησιν της αξίας του εξαγομένου προϊόντος. 2.Η εκτίμησις αφορά εις την εξακρίβωσιν της αξίας του εξαγομένου εμπορεύματος εν τω τόπω του προορισμού αυτού κατά την εποχήν της εξαγωγής, κατά τα εν άρθρ. 2 και 3 οριζόμενα. 3.Η εκτίμησις ενεργείται παρά της τελωνειακής αρχής δικαιουμένης, όπως προκαλή προ αυτής συμβουλευτκώς είτε έκθεσιν ειδικού ωρκισμένου πραγματογνώμονας, εκλεγομένου κατ’ ελευθέραν κρίσιν ή λαμβανομένου παρ’ αυτής εκ πίνακος υποβαλλομένου υπό του οικείου Εμπορικού Επιμελητηρίου ή ελλείψει τοιούτου υπό του οικείου Εμπορικού Συλλόγου. Η αμοιβή των ως άνω πραγματογνωμόνων ορίζεται υπό της τελωνειακής αρχής και καταβάλλεται υπό του εξαγωγέως. 4.Κατά την εκτίμησιν αι τελωνειακαί αρχαί είναι απολύτως ελεύθεραι εν τη εκλογή του τρόπου και των μέσων δι’ ων ενεργούσι την εκτίμησιν υποχρεούμεναι ιδία να επιθεωρώσι τα προς εξαγωγήν εμπορεύματα, λαμβάνουσαι δείγματα αυτών και δικαιούμεναι να εξετάζωσι τα βιβλία και την αλληλογραφίαν του εξαγωγέως καθ’ ον κρίνουσι καταλληλότερον τρόπον. Άρθρον 5. 1.Ο Υπουργός των Οικονομικών δύναται δι’ αποφάσεών του δημοσιευομένων δια της Εφημερίδος της Κυβερνήσεως να καθορίζη μετά προηγούμενην γνώμην του  Σελ. 296 Τελωνειακού Τμήματος της παρά τω Υπουργείω Οικονομικών Διαρκούς Επιτροπής Δασμολογίου και Εμπορικών Συμβάσεων, διατίμησιν ωρισμένων ειδών προς προσδιορισμόν υπό της Τελωνειακής Αρχής της αξίας του εξαγομένου εμπορεύματος. Η διατίμησις αύτη υπόκειται εις αναθεώρησιν κατά τον αυτόν τρόπον. 2.Προκειμένης συζητήσεως τοιούτων θεμάτων ή εκδικάσεως των κατά το άρθρον 6 προσφυγών του Τμήματος τούτου, της ως άνω Επιτροπής μετέχουσι μετά ψήφου και είς Διευθυντής ή Επιθεωρητής Βιομηχανίας του Υπουργείου Βιομηχανίας, και ανά είς εκπρόσωπος του Εμπορικού και Βιομηχανικού Επιμελητηρίου Πειραιώς και της Ενώσεως Ελλήνων Σιδηροβιομηχάνων, οριζόμενος μετά του αναπληρωτού του υπό των οικείων οργανώσεων. Το άρθρ. 5 αντικατεστάθη ως άνω δια του άρθρ. 9 Ν.Δ. 2680/1953. Άρθρον 6. 1.Κατά της κατά το άρθρον 4 εκτιμήσεως επιτρέπεται εις τον εξαγωγέα προσφυγή, μη αναστέλλουσα την καταβολήν του εξαγωγικού τέλους επί τη βάσει της αρχικής εκτιμήσεως, ενώπιον του Υπουργού των Οικονομικών. 2.Η προσφυγή αύτη παραδίδεται εντός δέκα το πολύ ημερών από της κοινοποιήσεως της εκτιμήσεως, εις την ενεργήσασαν ταύτην τελωνειακήν αρχήν, διαβιβάζεται δε παρ’ αυτής άνευ αναβολής εις το Υπουργείον, αποφαινόμενον μετά γνωμοδότησιν της κατά το άρθρον 5 επιτροπής. 3.Εάν δια της αποφάσεως του Υπουργού αναγνωρίζεται αξία μικροτέρα της υπό της τελωνειακής αρχής καθορισθείσης το τυχόν επί πλέον καταβληθέν τέλος εξαγωγής δύναται να συμψηφισθή δια διαταγής του Υπουργού των Οικονομικών, εις μέλλουσαν εξαγωγήν παρά του αυτού εξαγωγέως οιουδήποτε των ανωτέρω προϊόντων, ή διατάσσεται η επιστροφή του εις όμοιον τω καταβληθέντι συνάλλαγμα. Άρθρον 7. 1.Άμα τη ενεργεία της εκτιμήσεως, η τελωνειακή αρχή υποχρεούται να σημειώση επί της κατατεθείσης διασαφήσεως την συμφώνως προς την ενεργηθείαν εκτίμησιν τιμήν του εξαγομένου εμπορεύματος και το επί τη βάσει αυτής εισπρακτέον συνάλλαγμα επί του εξωτερικού. Άρθρα 8-11 (Αφεώρων τον τρόπον εισπράξεως των τελών εις συνάλλαγμα. Ητόνησαν μετά το κατωτέρω άρθρ. 15 Νόμ. 3779/1929).